
    545400 SIGHIŞOARA
Str. Muzeului nr.7, Tel./Fax 0265 – 771278
H O T Ă R Â R E A  NR. 190 
                                                            din 26 noiembrie 2020
privind constituirea comisiei speciale de numărare a voturilor exprimate de către consilierii locali prin vot secret

Consiliul Local al Municipiului Sighişoara, întrunit în ședință ordinară,

Luând act de proiectul de hotărâre, înregistrat cu nr. 28.192/20.11.2020 şi la Consiliul Local Sighișoara cu nr. 28.194/20.11.2020, de referatul de aprobare, înregistrat cu nr. 28.191/20.11.2020, al Primarului municipiului, în calitate de iniţiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;
Având în vedere prevederile Ordinului Prefectului Județului Mureș nr. 253/14.07.2020 privind stabilirea numărului membrilor Consiliului Județean Mureș și a numărului membrilor consiliilor locale comunale, orășenești și municipale din Județul Mureș la alegerile pentru autoritățile administrației publice locale din anul 2020, modificat prin Ordinul Prefectului Județului Mureș nr. 261/28.07.2020 și potrivit căruia pentru U.A.T. Municipiul Sighișoara numărul acestora este de 19 consilieri locali;
Având în vedere alegerile locale pentru alegerea autorităților administrației publice locale desfășurate în data de 27 septembrie 2020, în urma cărora au fost aleși pentru o perioadă de 4 ani, membrii consiliului local ce vor compune noul Consiliu local Sighișoara, validați de către Judecătoria Sighișoara, potrivit sentinței civile nr. 1775/19.10.2020, pronunțată în dosarul nr. 2914/308/2020;
Văzând Ordinul Prefectului Județului Mureș nr. 391/26.10.2020 privind declararea ca legal constituit, a Consiliului Local al Municipiului Sighișoara, începând cu data de 22.10.2020, data la care acesta a fost convocat în acest scop în ședință ceremonioasă de constituire, convocare realizată în conformitate cu Ordinul Prefectului Județului Mureș nr. 338/20.10.2020;
Având în vedere validarea mandatelor celor 2 supleanți rămași, în conformitate cu prevederile art. 119 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare, potrivit încheierii civile nr. 1921/30.10.2020, pronunțată de Judecătoria Sighișoara, în dosarul nr. 3284/308/2020 și depunerea jurământului de către aceștia în plenul ședinței extraordinare a Consiliului Local Sighișoara din data de 17.11.2020;
Ținând cont de prevederile art. 127 alin. (1) și ale art. 139 alin. (6) - alin. (9) din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

Având în vedere prevederile art. 49 alin. (5) din Regulamentul de organizare şi funcţionare a Consiliului Local Sighişoara, aprobat prin Hotărârea Consiliului Local Sighişoara nr. 98/25.10.2012; 
Având în vedere prevederile Legii nr. 24/2000 privind normele de tehnică legislativă pentru elaborarea actelor normative, republicată, cu modificările și completările ulterioare;

Având în vedere Raportul de specialitate al Secretarului General al municipiului Sighișoara, înregistrat cu nr. 28.913/20.11.2020, prin care se propune și se justifică necesitatea constituirii comisiei speciale de numărare a voturilor exprimate de către consilierii locali prin vot secret;
Având în vedere avizele favorabile ale tuturor comisiilor pe domenii de specialitate;
În temeiul art. 129 alin. (1), alin. (2) lit. ”a”, alin. (14), art. 139 alin. (1), alin. (3) lit. ”i” și a art. 196 alin. (1) lit. ”a” din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,
                                                            H O T Ă R Ă Ş T E:
Art. 1. Se constituie comisia specială de numărare a voturilor exprimate de către consilierii locali prin vot secret, în următoarea componență:
- doamna consilier local Buzogany Erzsebet;

- doamna consilier local Tűrk Michaela;

- domnul consilier local Stupariu Călin;

- domnul consilier local Matei Ovidiu - Daniel;

- domnul consilier local Stanciu Mihai - Ioan.
Art. 2. Comisia specială de numărare a voturilor exprimate de către consilierii locali prin vot secret, pe întreaga durată a mandatului Consiliului local Sighișoara, are următoarele atribuții:

- efectuarea operațiunilor preliminare referitoare la modul de desfășurare a procedurii de exercitare a votului secret;

- efectuarea operațiunilor de verificare și numărare a buletinelor de vot conținând voturile exprimate de consilierii locali, precum și de consemnare a rezultatului votului constând în întocmirea procesului - verbal privind numărarea și consemnarea rezultatului votului;  

- anunţarea rezultatului votului, cu precizarea voturilor pentru, a voturilor contra, a abţinerilor și a voturilor nule.
Art. 3. Comisia specială de numărare a voturilor exprimate de către consilierii locali prin vot secret își va putea desfășura activitatea cu participarea majorității simple a membrilor acesteia.
Art. 4. Cu ducerea la îndeplinire a prevederilor prezentei hotărâri se încredințează membrii comisiei speciale de numărare a voturilor exprimate de către consilierii locali prin vot secret.
Art. 5. Prin grija doamnei Bizo Anca, Secretar General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.sighisoara.org.ro.
PREŞEDINTE DE ŞEDINŢĂ,

  

   Burghelea Bogdan - Ioan                                                                      
                                                Contrasemnează pentru legalitate
                                      SECRETARUL GENERAL al municipiului,

                                                        Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;
  2 ex. Secretar General;

  1 ex. Serviciul Administrație Publică Locală;
  5 ex. membrii comisiei speciale de numărare a voturilor exprimate de către consilierii locali prin vot secret.
12 ex.
B.A. 
